**ОБЩИНСКА ИЗБИРАТЕЛНА КОМИСИЯ – МОНТАНА**

**ПРОТОКОЛ № 34/13.10.2015**

Днес 13.10.2015 г. в 17.00 часа, в гр. Монтана, ОИК – Монтана проведе заседание. На него присъства целия състав на ОИК – Монтана. Председателят на ОИК – Габриела Илиева Димитрова - Николова, откри заседанието.

Прочете проекта за дневен ред на ОИК, а именно: Заседанието се проведе при следния дневен ред:

**1.** Упълномощаване на членове на ОИК-Монтана за приемане на бюлетините в 1229 изборен район – общ. Монтана и осъществяването на контрол при транспортирането и доставката им.

**2.** Утвърждаване на график и членове на ОИК – Монтана, които ще извършат обучение на СИК на територията на 12 29 ИР – МОНТАНА

3. Разни

След което председателят на ОИК – Монтана даде думата на присъстващите да се изкажат относно дневния ред, имат ли забележки. Такива нямаше. Прикани членовете на ОИК – Монтана да гласуват поименно и явно относно дневния ред на заседанието.

ОБЩИНСКА ИЗБИРАТЕЛНА КОМИСИЯ МОНТАНА единодушно

**РЕШИ:**

ПРИЕМА проекта за дневен ред на 13.10.2015 г. както следва:

**1.** Упълномощаване на членове на ОИК-Монтана за приемане на бюлетините в 1229 изборен район – общ. Монтана и осъществяването на контрол при транспортирането и доставката им.

**2.** Утвърждаване на график и членове на ОИК – Монтана, които ще извършат обучение на СИК на територията на 12 29 ИР – МОНТАНА

3.Разни

**По т.1 от дневния ред: Докладва г-жа Габриела Димитрова**

Упълномощаване на членове на ОИК-Монтана за приемане на бюлетините в 1229 изборен район – общ. Монтана и осъществяването на контрол при транспортирането и доставката им.

На основание чл. 87, ал. 1, т. 9, предл. 2 – ро от Изборния кодекс и с Решение № 2363 – МИ от 26.09.2015 г. на ЦИК, както и указания с изх. № МИ-15-1278/12.10.2015 г. на ЦИК, и изх. № МИ – 15-987/27.09.2015 г., Общинска избирателна комисия - Монтана,единодушно и поименно

**Р Е Ш И:Решение № 252-МИ**

ОПРЕДЕЛЯ двама членове от ОИК – Монтана, от различни партии и коалиции, за примане на отпечатаните бюлетини за провеждане на изборите за общински съветници и кметове на 25 октомври 2015 г. от Печатница „Лито Балкан” АД за община Монтана, а именно:

1. Петко Кирилов Петков;
2. Румен Димитров Гоцов;

При обективна невъзможност на състава определя -РЕЗЕРВНИ ЧЛЕНОВЕ:

1. Йордан Любчов Александров;
2. Елизабета Стефанова Ценкова.

УПЪЛНОМОЩАВА двама членове на ОИК - Монтана, за приемане на бюлетините за район 1229 - ти изборен район община Монтана и осъществяване на контрол при транспортирането и доставката им от Печатница „Лито Балкан” АД, а именно:

1. Петко Кирилов Петков;
2. Румен Димитров Гоцов;

При обективна невъзможност на състава упълномощава - РЕЗЕРВНИ ЧЛЕНОВЕ:

1. Йордан Любчов Александров;
2. Елизабета Стефанова Ценкова.

Упълномощените лица имат право да подпишат приемо - предавателния протокол за получаване и приемане на бюлетините.

**По т. 2 от дневния ред:Докладва г-жа Габриела Димитрова**

Утвърждаване на график и членове на ОИК – Монтана, които ще извършат обучение на СИК на територията на 12 29 ИР – МОНТАНА

На основание на чл.87, ал.1, т.4 на Изборния Кодекс, ОИК – Монтана единодушно и поименно

**Р Е Ш И :Решение № 253-МИ**

1. **УТВЪРЖДАВА** график и членове ОИК – Монтана за провеждането на обучение, както следва:

|  |  |  |  |  |
| --- | --- | --- | --- | --- |
| **№** | **Секция и място на провеждане на обучението** | **Ден** | **Час** | **Обучители от ОИК** |
| 1.  2. | Всички секции на територията на община Монтана.  Обучението ще се проведе в голяма зала на драматичен театър „Драгомир Асенов” – Монтана. | 21.10.2015г. | 10:30 | 1. Габриела Илиева Димитрова-Николова; 2. Петя Найденова Гачовска; 3. Румен Димитров Гоцов; |

1. **УТВЪРЖДАВА** следната обучителна програма:

|  |  |
| --- | --- |
| **№** | **Тематични модули** |
| 1 | Организация на работата на СИК – правомощия на СИК; вземане и оформяне на решения; разпределяне на функции между членовете на СИК; разглеждане на жалби и сигнали на избирателите. |
| 2 | Работа на СИК с избирателните списъци и изборни книжа – вписване на данни в избирателните списъци; дописване на избирателите в изборния ден; вземане и оформяне на решение на СИК при отказ за допускане на граждани до гласуване. |
| 3 | Получаване на изборни книжа и материали в предизборния ден и оборудване на изборното помещение – видове изборни книжа и материали; подписване на протоколи за приемане и предаване; оборудване на изборното помещение и кабините за гласуване; запечатване на помещението. |
| 4 | Изборен ден – начало и край на гласуването; действия на СИК при откриването на изборния ден; забрани при гласуването; нарушения на изборния процес; лица, които имат право да присъстват в изборния ден; подаване на информация за избирателната активност; взаимодействие с общинската администрация, ОИК и органите на Министерството на вътрешните работи. |
| 5 | Гласуване на избирателите в СИК и необходими документи за гласуване – гласуване на избиратели, вписани в избирателния списък; гласуване на граждани, имащи право да гласуват, но които не са вписани в избирателния списък; гласуване на лица, заети в произвеждането на изборите; гласуване на избиратели с увредено зрение или със затруднения в придвижването; гласуване с придружител; гласуване с удостоверение за гласуване на друго място; необходими документи за гласуване. |
| 6 | Гласуване в подвижна избирателна секция – получаване на книжата и маркиране на печата; гласуване; отпечатване и връщане на подвижната избирателна кутия в помещението на СИК. |
| 7 | Преброяване на гласовете – бюлетина за гласуване; действителен и недействителен глас; отваряне на избирателната кутия; подреждане на бюлетините; броене на гласове и преференции; лица, които имат право да присъстват в изборното помещение. |
| 8 | Вписване на данни в секционния протокол – вписване на данни в протокола преди отваряне на избирателната кутия; вписване на данни след отварянето на избирателната кутия и преброяването на гласовете; чернова за преференции; контроли; подписване; поправки и лица, които получават копия от протокола. |
| 9 | Опаковане на изборните книжа и материали и предаване на секционния протокол на ОИК – опаковане на изборните книжа и материали; транспортиране и предаване на изборните книжа на ОИК; действия на СИК в Изчислителния пункт на ОИК. |
| 10 | Специфики и различия при изборите за общински съветници и за кметове и за националния референдум; за специфики при произвеждането на втори тур за избор на кметове. |

**По т.3 Разни от дневния ред: Бяха разисквани следните въпроси:**

Разяснено беше, че съгласно Решение 1546-МИ/НР от 27.08.2015 г. на ЦИК е предоставена възможност по т. 9 за периода на подготовка за предаване на изборни книжа и материали от ОИК на СИК, както и за подпомагане на ОИК при предаване на материалите и книжа на СИК в изборния ден, приемането на протоколите от СИК след изборния ден и подготовка на книжата за предаване в ЦИК следва да се определи един сътрудник - до 100 секции с определено еднократно възнаграждение – 90 лева.

С оглед огромният обем от работа, както и факта, че се касае за местни избори и референдум и обстоятелството че са налице за 21 броя изборни села и отдалечеността на същите,както и факта че към момента ОИК- Монтана е назначил 85 СИК, а до изборният ден броят им ще се увеличи. В тази насока разпоредбата на чл. 9, ал. 7 и ал. 9 от ИК. Това налага необходимостта за по-голям брой сътрудници от предвидения.По т . 9 от горепосоченото решение.

Поради тази причина е наложително съгласно т.8 във връзка с т. 9 от Решение 1546-МИ/НР от 27.08.2015 г. на ЦИК да се изпрати искане за допълнителна бройка на един сътрудник, който да извършва следната дейност: за периода на подготовка за предаване на изборни книжа и материали от ОИК на СИК, както и за подпомагане на ОИК при предаване на материалите и книжа на СИК в изборния ден, приемането на протоколите от СИК след изборния ден и подготовка на книжата за предаване в ЦИК.

Други обсъждания и дебати нямаше, поради което се премина към гласуване, относно направеното процедурно решение

ОИК- Монтана поименно и единодушно прие следното

ПРОЦЕДУРНО РЕШЕНИЕ:

Да се изпрати до ЦИК мотивирано искане за допълнително един брой сътрудник, съгласно т. 9 от Решение 1546 –МИ/НР от 27.08.2015 г. на ЦИК.

Разгледане бяха:

Писмо от Областен управител на област Монтана до ВРИД Кмет на Община Монтана и ОИК- Монтана във връзка с предоставяне на Зала №1 на ет. 2 в сградата на Областна администрация Монтана за разполагане на изчислителния пункт на ОИК – Монтана до приключване на изборите за общински съветници, кметове и националния референдум.

Заповед № 2009 от 12.10.2015 г. на ВРИД кмет на община Монтана за определяне на шест броя помещения в сградата на ПМГ/ул. „Юлиус Ирасек” № 9/ за ПСИК да съхраняват изборните книжа и материали и ги използват за преброяване на гласовете след приключване на изборния ден.

Писмо от ВРИД кмет на община Монтана с предложение да бъде определена секция за гласуване на избиратели с увредено зрение или затруднение в придвижването.

Заповед № 2007 от 12.10.2015 г. на ВРИД кмет на община Монтана за определяне на помещение за съхраняване на изборните книжа и материали до предаването им на СИК в сградата на общинска администрация, ул.”Извора” №1 на партерния етаж.

Заповед № 2008 от 12.10.2015 г. на ВРИД кмет на община Монтана за определяне на помещение за съхраняване на изборните книжа и материали, които СИК ще предадат на комисията по чл. 445, ал.7 от ИК.

Получено на електронната поща информация от ОА за определяне датата на обучение на СИК с оглед отпечатване на методическите указания за СИК.

|  |
| --- |
|  |
| **ПРЕДСЕДАТЕЛ:**  Габриела Димитрова - Николова  **СЕКРЕТАР:**  Румен Димитров Гоцов |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |